CELEX: 32018D0487
Language: et
Date: 2018-03-20 00:00:00
Title: Nõukogu otsus (EL) 2018/487, 20. märts 2018, millega muudetakse otsust 1999/70/EÜ riikide keskpankade välisaudiitorite kohta Oesterreichische Nationalbanki välisaudiitorite osas

23.3.2018   
            
            
               ET
            
            
               Euroopa Liidu Teataja
            
            
               L 81/17
            
         NÕUKOGU OTSUS (EL) 2018/487,
   20. märts 2018,
   millega muudetakse otsust 1999/70/EÜ riikide keskpankade välisaudiitorite kohta Oesterreichische Nationalbanki välisaudiitorite osas
   EUROOPA LIIDU NÕUKOGU,
   võttes arvesse Euroopa Liidu lepingule ja Euroopa Liidu toimimise lepingule lisatud protokolli nr 4 (Euroopa Keskpankade Süsteemi ja Euroopa Keskpanga põhikirja kohta), eriti selle artiklit 27.1,
   võttes arvesse Euroopa Keskpanga 26. jaanuari 2018. aasta soovitust Euroopa Liidu Nõukogule Oesterreichische Nationalbanki välisaudiitorite kohta (EKP/2018/1 (1))
   ning arvestades järgmist:
   
               (1)
            
            
               Euroopa Keskpanga (EKP) ja liikmesriikide, mille rahaühik on euro, keskpankade raamatupidamist auditeerivad sõltumatud välisaudiitorid, keda soovitab EKP nõukogu ja kiidab heaks Euroopa Liidu Nõukogu.
            
         
               (2)
            
            
               Austria Oesterreichische Nationalbanki käsitleva föderaalseaduse artikli 37 lõike 1 kohaselt valib Oesterreichische Nationalbanki üldkoosolek ühe välisaudiitori ja ühe asendusaudiitori kuni viieks aastaks. Asendusaudiitori volitus kehtib ainult juhul, kui välisaudiitoril ei ole võimalik auditit teha.
            
         
               (3)
            
            
               Oesterreichische Nationalbanki senise välisaudiitori ja asendusaudiitori volitused lõppesid pärast majandusaasta 2017 auditeerimist. Seetõttu on vaja määrata välisaudiitorid alates majandusaastast 2018.
            
         
               (4)
            
            
               Majandusaastateks 2018–2022 on Oesterreichische Nationalbank valinud oma välisaudiitoriks Ernst & Young Wirtschaftsprüfungsgesellschaft m.b.H ja asendusaudiitoriks Deloitte Audit Wirtschaftsprüfungs GmbH.
            
         
               (5)
            
            
               EKP nõukogu soovitas majandusaastateks 2018–2022 määrata Oesterreichische Nationalbanki välisaudiitoriks Ernst & Young Wirtschaftsprüfungsgesellschaft m.b.H. ning Oesterreichische Nationalbanki asendusaudiitoriks Deloitte Audit Wirtschaftsprüfungs GmbH.
            
         
               (6)
            
            
               EKP nõukogu soovitusest tulenevalt tuleks nõukogu otsust 1999/70/EÜ (2) vastavalt muuta,
            
         ON VASTU VÕTNUD KÄESOLEVA OTSUSE:
   Artikkel 1
   Otsuse 1999/70/EÜ artikli 1 lõige 9 asendatakse järgmisega:
   
      „9.   Ernst & Young Wirtschaftsprüfungsgesellschaft m.b.H. kinnitatakse Oesterreichische Nationalbanki välisaudiitoriks majandusaastateks 2018–2022.
      Deloitte Audit Wirtschaftsprüfungs GmbH kinnitatakse Oesterreichische Nationalbanki asendusaudiitoriks majandusaastateks 2018–2022.“
   
   Artikkel 2
   Käesolev otsus jõustub selle teatavakstegemise päeval.
   Artikkel 3
   Käesolev otsus on adresseeritud Euroopa Keskpangale.
   
      Brüssel, 20. märts 2018
      
         
            Nõukogu nimel
         
         
            eesistuja
         
         E. ZAHARIEVA
      
   
   
      (1)  ELT C 37, 1.2.2018, lk 1.
   
      (2)  Nõukogu 25. jaanuari 1999. aasta otsus 1999/70/EÜ riikide keskpankade välisaudiitorite kohta (EÜT L 22, 29.1.1999, lk 69).